**Tabuľka pre overenie konfliktu záujmov a koordinácie ponúk[[1]](#footnote-1)**

|  |  |  |
| --- | --- | --- |
| Názov verejného obstarávateľa: |  | |
| Názov projektu: |  | |
| Kód projektu: |  |

|  |  |
| --- | --- |
| Názov zákazky a číslo oznámenia o vyhlásení VO |  |
| Predpokladaná hodnota zákazky (bez DPH) |  |
| Postup verejného obstarávania | Verejná súťaž/Užšia súťaž/Rokovacie konanie so zverejnením/Priame rokovacie konanie/Súťažný dialóg/Podlimitná zákazka bez využitia elektronického trhoviska, Zákazka s nízkou hodnotou |

**Prepojenia medzi uchádzačmi**

|  |  |  |  |  |  |
| --- | --- | --- | --- | --- | --- |
|  | **Úspešný uchádzač** | **Druhý v poradí** | **Tretí v poradí** | **Štvrtý v poradí** | **Piaty v poradí** |
| Obchodné meno a IČO uchádzača |  |  |  |  |  |
| Štatutárni zástupcovia, členovia dozornej rady a všetky ostatné osoby uvedené o uchádzačovi v obchodnom, resp. inom registri |  |  |  |  |  |
| Prepojenia medzi prepojenými spoločnosťami (napr. štatutár úspešného uchádzača je konateľom v spoločnosti XY, kde je zároveň konateľom štatutárny zástupca druhého uchádzača) |  |  |  |  |  |
| Zúčastnil sa uchádzač otvárania ponúk? | Áno/Nie/Nie je relevantné | Áno/Nie/Nie je relevantné | Áno/Nie/Nie je relevantné | Áno/Nie/Nie je relevantné | Áno/Nie/Nie je relevantné |
| Zúčastnil sa uchádzač obhliadky na mieste (ak áno, uviesť dátum a čas)? | Áno/Nie/Nie je relevantné | Áno/Nie/Nie je relevantné | Áno/Nie/Nie je relevantné | Áno/Nie/Nie je relevantné | Áno/Nie/Nie je relevantné |
| Ponuka bola doručená: | Osobne/ Kuriérom/ Poštou | Osobne/ Kuriérom/ Poštou | Áno/Nie/Nie je relevantné | Áno/Nie/Nie je relevantné | Osobne/ Kuriérom/ Poštou |
| Ponuka bola doručená, resp. odovzdaná na poštovú prepravu dňa: |  |  |  |  |  |
| Názov pošty, ak bola ponuka zaslaná poštou |  |  |  |  |  |
| Dátum a čas doručenia, ak bola ponuka doručená osobne |  |  |  |  |  |
| Ak boli ponuky predložené elektronicky, existujú vo vlastnostiach týchto dokumentov (tzv. metadáta) podozrivo zhodné údaje, napr. rovnaké mená osôb, ktoré dokument vypracovali, uložili a pod.? |  | | | | |
| Obsahujú predložené ponuky podozrivé črty, ako napr. omylom uvedené rovnaké logá, rovnaké fonty písma, veľmi obdobný vzhľad a štruktúry dokumentov, omylom uvedené rovnaké hlavičky, rovnaké matematické alebo pravopisné chyby? |  | | | | |
| Existujú medzi jednotlivými ponukami korelácie pri jednotkových množstvách (napr. jednotkové ceny sú vynásobené fixným koeficientom v porovnaní s inou ponukou)? |  | | | | |
| Stiahol niektorý z uchádzačov svoju ponuku v procese verejného obstarávania? |  | | | | |
| Máte informácie o tom, že došlo k stretnutiu alebo komunikácií medzi uchádzačmi v procese prípravy ponúk? |  | | | | |

**Ďalšie indície:**

|  |  |  |
| --- | --- | --- |
| **Indícia** | **Popis rizikového indikátora** | **Popis zisteného stavu** |
| Uchádzači využívajú v preukazovaní podmienok účasti prísľuby tých istých tretích osôb, resp. ako subdodávatelia sú identifikované tie isté subjekty | Pre preukazovanie splnenia podmienok účasti využívajú uchádzači kapacity iných osôb („tretích strán“), pričom tieto iné osoby sú rovnaké pri viacerých uchádzačoch.  Viacerí uchádzači majú v rámci svojich ponúk identifikovaných rovnakých subdodávateľov. |  |
| Dvaja alebo viacerí uchádzači predkladajú spoločnú ponuku (ako skupina dodávateľov), avšak aspoň jeden z nich je dostatočne kvalifikovaný, aby mohol podať ponuku sám | V súťaži je identifikovaný dodávateľ, o ktorom je všeobecne známe, že je kvalifikovaný podať ponuku aj bez vytvorenia skupiny dodávateľov, napriek tomu sa súťaže zúčastňuje v rámci spoločnej ponuky dvoch alebo viacerých dodávateľov. |  |
| Predloženie tieňovej („krycej“) ponuky | Ponuky predložili aj uchádzači, ktorí nie sú zjavne kvalifikovaní, resp. ich ponuka nespĺňa základné požiadavky určené verejným obstarávateľom. |  |
| Nízky počet ponúk/žiadostí o účasť | V rámci súťaže bol predložený nízky počet ponúk alebo žiadostí o účasť (1 až 2). |  |
| Podozrivé schémy v stanovovaní cien | * ceny predložené uchádzačmi sa oproti úspešnej ponuke zvyšujú o pravidelný % prírastok, * na stanovenie ceny sú pri viacerých uchádzačoch použité rovnaké kalkulácie, * hodnoty všetkých predložených ponúk okrem úspešnej sú vyššie ako predpokladaná hodnota zákazky, * výsledná suma úspešnej ponuky je neprimerane vysoká vzhľadom na sumy, ktoré je možné porovnať z verejne dostupných zdrojov alebo z vlastných databáz a zdrojov informácií o hodnotách podobných prác, služieb a tovarov. |  |
| Podozrivé indície v dokumentácii z verejného obstarávania | * dokumenty obsahujú rovnaký rukopis, druh písma, rovnakú formu alebo boli použité rovnaké kancelárske potreby (napr. ponuky sú podpísané rovnakým atramentom, sú na rovnakom kancelárskom papieri), * rovnaké chyby v jednotlivých dokumentoch, napr. pravopisné chyby, tlačiarenské chyby (rovnaké šmuhy od tlačiarne), matematické chyby (rovnaké zlé výpočty), * zhodné nepravidelnosti, napr. zoradenie dokumentov do ponuky s prehodenými stranami, chybné číslovanie strán, * dokumenty v elektronickej forme ukazujú, že ich vytvorila alebo upravovala jedna osoba, * obálky od rôznych uchádzačov majú podobné poštové pečiatky, sú zasielané z jednej pošty, majú rovnaké frankovacie značky a známky, na podacích lístkoch je rovnaký rukopis, čísla kolkov v rôznych ponukách na seba nadväzujú, * niekoľko ponúk (alebo akýchkoľvek iných dokumentov, napr. žiadosti o vysvetlenie súťažných podkladov) je posielaných z rovnakej emailovej adresy, z rovnakého faxového čísla alebo naraz prostredníctvom jedného kuriéra, * dokumenty o cenových ponukách obsahujú veľký počet opráv na poslednú chvíľu ako gumovanie, škrtanie alebo iné fyzické zmeny, * ponuky jedného uchádzača obsahujú jednoznačný odkaz na ponuky ostatných konkurentov, v hlavičke sa vyskytuje faxové číslo iného uchádzača alebo využívajú hlavičkový papier konkurenta, * ponuky viacerých uchádzačov obsahujú podstatný počet rovnakých odhadov nákladov na jednotlivé položky. |  |

**ZÁVER K PRVEJ ČASTI**

|  |  |
| --- | --- |
| V prípade identifikácie koordinácie ponúk alebo podozrenia z koordinácie ponúk popíšte zistený stav: |  |

**Indície z iných súťaží a indície po uzavretí zmluvy:**

|  |  |  |
| --- | --- | --- |
| **Indícia** | **Popis rizikového indikátora** | **Popis zisteného stavu** |
| Niektorí uchádzači predkladajú opätovne svoju ponuku, avšak nikdy nie sú úspešní | Vo viacerých súťažiach je možné identifikovať rovnakého uchádzača, ktorý sa súťaží vždy zúčastňuje, ale nikdy nie je úspešný. |  |
| Rotácia úspešných uchádzačov podľa regiónu, typu služby, tovaru alebo práce | Zo skupiny uchádzačov podávajúcich ponuky, ktorej zloženie je pri viacerých súťažiach takmer rovnaké, je ako úspešný vyhodnotený vždy iný uchádzač, pričom úspešnosť je možné odvodiť od záujmu realizovať zákazku v určitom regióne, alebo v rámci určitého typu služby, tovaru  alebo práce a pod. |  |
| Neúspešný uchádzač je zazmluvnený úspešným uchádzačov ako subdodávateľ | Ex post sa zistí skutočnosť, že s uchádzačom, ktorý bol v súťaži vyhodnotený ako neúspešný, uzavrel úspešný uchádzač v rámci plnenia predmetnej zákazky dodávateľskú zmluvu. |  |

**Prepojenia medzi uchádzačmi a verejným obstarávateľom (konflikt záujmov)**

|  |  |
| --- | --- |
| Mená členov komisie na otváranie ponúk (ak bola zriadená), resp. všetkých osôb, ktoré pri otváraní boli prítomné |  |
| Mená členov komisie na posudzovanie splnenia podmienok účasti, ak bola zriadená, resp. všetkých osôb, ktoré sa podieľali na vyhodnotení |  |
| Mená členov výberovej komisie |  |
| Mená všetkých osôb, ktoré sa podieľali na príprave súťažných podkladov, či sa inak podieľali na verejnom obstarávaní na strane verejného obstarávateľa |  |
| Mená osôb a názvy firiem, ktoré sa podieľali na príprave súťažných podkladov, projektovej dokumentácie, štúdií uskutočniteľnosti a iných dokumentov súvisiacich s danou zákazkou a týmto projektom |  |

**ZÁVER K DRUHEJ ČASTI**

|  |  |
| --- | --- |
| V prípade identifikácie existujúceho alebo potenciálneho konfliktu záujmov opíšte konflikt záujmov, ako aj opatrenia prijaté na jeho elimináciu: |  |

**Čestné vyhlásenie:**

Ja, ako štatutárny zástupca/osoba splnomocnená štatutárnym zástupcom vyhlasujem, že všetky údaje uvedené v tomto dokumente sú pravdivé, správne, úplné a presné. Som si vedomý skutočnosti, že v prípade, ak sa preukáže nepravdivosť, nesprávnosť, neúplnosť alebo nepresnosť údajov uvedených v tomto dokumente, môže správca programu požadovať vrátenie celého doteraz poskytnutého projektového grantu.

Som si vedomý, že porušenie tohto čestne vyhlásenia oprávňuje správcu programu alebo iné kontrolné subjekty požadovať vrátenie celého doteraz poskytnutého projektového grantu.

|  |  |
| --- | --- |
| Meno a priezvisko: |  |
| Pracovná pozícia: | Štatutárny zástupca/Osoba splnomocnená štatutárnym zástupcom |
| Dátum: |  |
| Podpis: |  |

**Praktické odporúčania**

**Národný kontaktný bod odporúča:**

1. Zabezpečiť, že Vaše vzťahy s **potenciálnym** uchádzačom vo verejnom obstarávaní nebudú znamenať **nespravodlivú výhodu** v prípade, ak sa tento uchádzač do verejného obstarávania prihlási. V praxi to znamená, že ak Váš predchádzajúci formálny (zmluvný) alebo neformálny vzťah nevylučuje možnosť, aby sa takýto subjekt do verejného obstarávania prihlásil, je potrebné prijať dodatočné opatrenia, ktoré by eliminovali možnosť nespravodlivej výhody. Medzi takéto opatrenia patrí tzv. agresívne zverejňovanie, t.j. zverejnenie všetkých dokumentov, ktoré tento **potenciálny** uchádzač vypracoval pred vyhlásením verejného obstarávania. Ďalším z opatrení je predĺženie lehoty na predkladanie ponúk nad rámec povinných lehôt vyplývajúcich so zákona o verejnom obstarávaní (alebo z Príručky). Potenciálnym uchádzačom v tomto kontexte rozumieme nielen fyzickú, prípadne právnickú osobu, ktorá pre Vás pripravovala súťažné podklady alebo projekt či jeho časť, **ale aj osoby s týmito osobami prepojené.**
2. Dôsledne zaznamenávať v písomnej podobe všetky opatrenia, ktoré ste prijali na predchádzanie konfliktu záujmov. V praxi to znamená napríklad viesť v Tabuľke pre overenie konfliktu záujmov a koordinácie ponúk evidenciu o všetkých osobách, ktoré sa podieľali na príprave projektu alebo jeho časti, na príprave súťažných podkladov a ktoré sú zapojené do procesu otvárania ponúk, vyhodnocovania ponúk, uzatvárania zmluvy s dodávateľom, či boli alebo sú inak zapojené do procesu verejného obstarávania. Tieto údaje je potrebné porovnať s dostupnými údajmi o osobách uvedených v predložených ponukách a úplnými výpismi uchádzačov z obchodného, živnostenského, prípadne iného registra. Tiež je potrebné porovnať prepojenia medzi uchádzačmi navzájom. Akékoľvek identifikované prepojenie je potrebné bezodkladne hlásiť správcovi programu na adresu [eeagrants@vlada.gov.sk](mailto:eeagrants@vlada.gov.sk), vrátane návrhu opatrení, ktoré plánujete prijať, aby boli účinky konfliktu záujmov eliminované. Podanie je možné adresovať aj anonymne, prostredníctvom webového formulára zverejneného na adrese http://www.eeagrants.sk/staznosti/
3. Vyhýbať sa akémukoľvek konaniu, ktoré by mohlo pre určitého uchádzača zabezpečiť výhodu v hospodárskej súťaži na úkor ostatných uchádzačov, najmä poskytovať akékoľvek informácie potenciálnym uchádzačom pred vyhlásením verejného obstarávania, komunikovať s uchádzačmi bez vedomia iných uchádzačov počas verejného obstarávania.
4. Dôsledne zaznamenávať v písomnej podobe všetky opatrenia, ktoré ste prijali na predchádzanie koordinácii ponúk, najmä v Tabuľke pre overenie konfliktu záujmov a koordinácie ponúk zaznamenať overenie prípadných vzťahov a prepojení medzi uchádzačmi a zaznamenať, že ste z tohto hľadiska podrobne preskúmali doručené ponuky. Podobná štruktúra, obsah, aritmetické a pravopisné chyby svedčia o tajnej dohode medzi uchádzačmi, ktorá smeruje k účelovému zvyšovaniu cien predmetu zákazky. Je nevyhnutné overiť totožnosť uchádzačov a ich ponuky, príp. subdodávateľov, z hľadiska vzájomných väzieb. Akékoľvek identifikované náznaky koordinácie ponúk alebo prepojení medzi uchádzačmi je potrebné bezodkladne hlásiť správcovi programu na adresu [eeagrants@vlada.gov.sk](mailto:eeagrants@vlada.gov.sk). Podanie je možné adresovať aj anonymne, prostredníctvom webového formulára zverejneného na adrese <http://www.eeagrants.sk/>staznosti. Zároveň odporúčame kontaktovať aj Protimonopolný úrad SR. Správca programu je povinný tak urobiť v zmysle zákona, pričom Vám ako oznamovateľovi – fyzickej osobe poskytne anonymitu, ak o to požiadate.

1. Túto tabuľku použite ku každému verejnému obstarávaniu, ktorého predpokladaná hodnota zákazky presiahla **20 000 eur. Táto tabuľka sa nevypĺňa, ak ide o podlimitnú zákazku s využitím elektronického trhoviska.** Pred vyplnením tabuľky odporúčame dôkladne sa oboznámiť s materiálom [Indície protisúťažného správania podnikateľov v procese verejného obstarávania](http://www.antimon.gov.sk/data/files/95_indicie-kartel4-1.pdf), vydaného Protimonopolným úradom SR. [↑](#footnote-ref-1)